**СЕРИКБАЕВА Ақтолқын Қанатқызы,**

**№131 жалпы орта білім беретін мектебінің математика пәні мұғалімі.**

**Шымкент қаласы**

**«МАТЕМАТИКАЛЫҚ МЕЙРАМХАНА» ҚОЙЫЛЫМ-САЙЫСЫ**

**Мақсаты:**

**Білімділік**: Білімге деген көзқарасын қалыптастыра отырып, математика пәніне деген қызығушылығын ояту.

**Дамытушылық:** Оқушылардың математикалық ой-өрісін дамыту,

**Тәрбиелік:** Оқушыларды алғырлыққа, шапшаңдыққа, іздемпаздыққа, тапқырлыққа тәрбиелеу.

**Қатысушылар**: 5- сыныптар.

**Көрнекіліктері:**

1. Ойын тақырыбы жазылған плакат.
2. Математикаға байланысты нақыл сөздер.
3. Үлестірмелі карточкалар.

**Пәнаралық байланыс:** Қазақ тілі, бейнелеу өнері,

**Ойын барысы:**

**І. Ұйымдастыру кезеңі:** ойын шартымен таныстыру, қатысушыларды анықтау.

**ІІ. Ойын жоспары:**

1. Командалардың таныстыруы
2. Сайыс тапсырмалары:

**Ас мәзірі:**

**САЛАТ «Логикалық тапсырма»**

**СУСЫН «Шешімін тап»**

**ЫСТЫҚ ТАҒАМ «Тез пісер»**

**ТӘТТІ «Санды әткеншек»**

**ДЕСЕРТ «Геометриялық ассорти»**

**ТОРТ «Мерекелік қадам шашу»**

**ІІІ. Жеңімпазды анықтау, марапаттау.**

**Кеш барысы:**

**І жүргізуші:**

Сәлеметсіздер ме оқушылар!

Нақты ғылымдарға қызығушылар.

Естігенін естіп тұрып,

Оқығанын миға тоқушылар.

Есенсіздер ме ұстаздар!

Айтар ойын тұспалдар.

Біз оқытқан оқушылардың,

Сәті келді сыналар.

**І жүргізуші:**

Олай болса, бұл не тұрыс,

Кешімізді біз бастайық.

Әділ бағаға қалтасы толы,

Әділ-қазыларды ортаға шақырайық!

**ІІ жүргізуші:** Сіздерден мейрамхананың **«Бухгалтерлік мекеме»-** деп аталатын бөлмесіне жайғасуларыңызды сұраймыз!

**І жүргізуші:** Қымбатты математика жанкүйерлері мен осы залға жиналғандар! Сіздерге осы ойынға қатысушылар атынан қатал да, қатесіз математикалық сәлем!

**ІІ жүргізуші:**

Басталық ақыл - ойдың дара кешін,

Халайық сендер бізге жақын келші.

Математика ғылымына ұмтылғандар,

Сен егер кім екенін білгің келсе.

**І жүргізуші:**Құрметті математикалық кафенің қонақтары бүгін кафеміздің 2 столының тапсырыс берген қонақтары бар. Соларды ортаға шақырып, таныстыруға рұқсат етіңіздер.

Жиналған ылғи дарындар,

Жүректе от көздерінде жалын бар

«Алғырлар» тобын халайық,

Қол соғып қошеметпен қарсы алайық!

**ІІ жүргізуші:**

Асып әсте саспайтын,

Батыл қадам бастайтын.

Еркін билеп барынша,

Жарыстан сірә қалыспайтын деп «Зеректер» атты тобын қарсы алыңыздар!

**І жүргізуші:**Құрметті мейрамхана қонақтары! Өздеріңізге арнайы әзірленген столдарға жайғасыңыздар. Өздеріңізді үйлеріңізде отырғандай еркін сезіyіңіздер! Сондай-ақ бұл мейрамханада математиканы сүйіп оқитын, оның қыр-сырын меңгеруге құлшынысы бар барлық математика жанкүйерлеріне де орын бар. Сіздер әрқашан біздің мейрамхананың эксклюзивті тағамдарынан тамсанып, сіздер қызықты да мазмұнды уақыттарыңызды өткізесіздер деген сенім білдіремін! Мейрамхана рационынан колориялы тағамдармен қатар, ыстық және суық тағамдарды, сонымен бірге тіл үйіртетін, мәңгі есіңізден кетпес, дәмімен денеңізді балқытатын десерт пен сусындарды таба аласыз. Олай болса, біздің мейрамхананың мәзірімен сіздерді таныстырып өтейін.

**Мәзір**

**САЛАТ «Логикалық тапсырма»**

**СУСЫН «Шешімін тап»**

**ЫСТЫҚ ТАҒАМ «Тез пісер»**

**ТӘТТІ «Санды әткеншек»**

**ДЕСЕРТ «Геометриялық ассорти»**

**ТОРТ «Мерекелік қадам шашу»**

**ІІІ. Жеңімпазды анықтау, марапаттау.**

**ІІ жүргізуші:** Сонымен бірге біздің мейрамханада өз қызметін көрсететін, ас мәзірін ұсынатын бас аспазшы \_\_\_\_\_\_\_\_\_\_\_\_\_\_\_\_\_\_\_ мен даяшылар \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ әрқашан да сіздердің қастарыңыздар табылады. Және көңіл-күйлеріңізді көтеруге біздің әншілерімізде өз қызметін көрсетеді.

**І жүргізуші:** Жақсы тәбетпен жеген ас қана сіңімді болады. Сондықтан тәбеттеріңіз ашылсын!

**ІІ жүргізуші:**Ал, енді құрметті көрермендер! Нақты сайысымызды бастайық!

Мықты болсаң- алдағыны басып оз,

Мықты болсаң –арттағыны жеткізбе!

Мықты болсаң – тайғанама көк мұзда!

Мықты болсаң – бөгеттерді бұзып өт – деп құрметті мейрамхана қонақтары! Біз сіздерге кафенің аспаздары әзірлеген сұрақтар соусынан тұратын **«Логикалық тапсырма»** салатын ұсынамыз.

Бұл салат сіздердің бойларыңызға жағымды сіңуі үшін командаларға кезектесіп сұрақтар қойылады. Егер бір команда сұраққа дұрыс жауап бере алмаса, онда басқа команда жауап беру құқығына ие болады. Дұрыс жауап 1 балмен есептелінеді.

**Сұрақтар:**

**«Алғырлар» тобына:**

1) Екі әкесі, екі баласы үш алманы қалай бөліп жейді. (атасы, баласы, немересі).

2) Ұшақ А қаласынан В қаласына дейін 1 сағ 20 мин ұшады да, қайтарда 80 минут ұшады. Бұл қалай болады ? (Екеуі бірдей 1 сағ 20 мин = 80 мин).

3) 5 жұмыртқа 12 минутта піседі, 10 жұмыртқа ше? ( 12 минута, бәрін бірге саламыз).

4) Бір жанұядағы 5 ұлдың бір бірден қарындасы бар. Жанұяда барлығы қанша бала бар? ( 6 бала ).

5) 1 тонна мақта ауыр ма, 1 тонна темір ауырма? (бірдей).

6) Төрт пен бестің арасында арасына қандай таңба қойылғанда 4-тен артық 5-тен кем сан шығады? (үтір).

7) Үш пар ат 30 км-ге шапса, әр ат қанша км шапқан? (30).

8) Төрт қойдың неше аяғы бар? (16).

9) Дайындауға болады,бірақ жеуге болмайды?

10) Жерден көтеру оңай, бірақ алысқа лақтыру қиын?

**«Қыран» тобына:**

1) Екі адам 4 сағат шахмат ойнады. Олардың әрқайсысы неше сағат ойнады? (4).

2) Сағаттың төрттен бір бөлігінде неше минут бар? (15 мин).

3) Сағат үшті көрсеткенде, оның сағатының және минутының тілдері қандай бұрыш жасайды. (тікбұрыш).

4) Сәуледе бір бүтін, екі жарты, төрт ширек алма болды. Барлығы неше алма? (3).

5) Натурал санға қандай санды қосқанда келесі сан шығады? (1).

6) Үш майшам жанып тұрды, екеуін сөндірсе нешеуі қалады? (екеуі, біреуі сөндірілмегесін жанып кетті).

7) Үш әкесі мен алты ұлы серуенге шықты. Олар 42 алма сатып алды, әр қайсысына алты алмадан тиді. Бұл қалай болғаны? (1 ата, 2 әке, 4 баласы).

8) Профессор кешкі сағат 6-да ұйқаға жатты. Ол таңертең 7-де тұрмақшы болып будильникті қойды. Профессор неше сағат ұйықтады? (1 сағат, себебі сағатқа таңғы 7 мен кешкі 7нің айырмашылығы жоқ)

9) Күнмен дос геометриялық фигура?

10) Жылдың неше айында 28 күн бар?

**І жүргізуші:**Сіздерге біздің кафенің ұсынған алғашқы тағамы ұнады ма? Ендеше, әлі де сіздерге тіл үйіртер тартымды тағамдар ұсынылады.

**ІІ жүргізуші:**Қадірменді қонақтар сіздерге келесі кезекте **«Шешімін тап»** депаталатын тамаша дәмді сусынымызұсынылады. Даяшылар ұсынған астан алып отырыңыздар!

|  |  |
| --- | --- |
| **«Алғырлар» тобына:** | **«ҚЫРАН» тобына:** |
| 2\*(11х-5)-17х=55  5\*(8х+3)-12=83 | 7\*(2х+9)-3х=107  3\*(4х+13)-25=74 |

**І жүргізуші:**Ендігі кезекте сіздерге кім үлгерсе, сол ішер дегендей біздің аспаздар **«Тез пісер»** атты әріптерден шашылып піскен қуырдақ. Даяшылар ұсынған астан алып отырыңыздар! Ол үшін орны ауыстырылып берілген сөздерден математикаға байланысты сөздер құрастыру керек. Ойлануға 3 минут уақыт беріледі. Табылған 1 сөз 1 балл.

|  |  |  |  |  |  |  |  |
| --- | --- | --- | --- | --- | --- | --- | --- |
| Б | Н | Ү | К | Т | Е | Ш | Нүкте, шеңбер, бөлшек, бұрыш, цифр, натурал |
| Ө |  |  | Б |  |  | Е |
| Л |  |  | Ұ |  | Ц | Ң |
| Ш |  |  | Р |  | И | Б |
| Е |  |  | Ы |  | Ф | Е |
| К |  |  | Ш |  | Р | Р |
| Н | А | Т | У | Р | А | Л |

|  |  |  |  |  |  |  |  |
| --- | --- | --- | --- | --- | --- | --- | --- |
| К | Е | С | І | Н | Д | І | Кесінді, қалдық, өрнек, теңдеу, сан, сәуле |
| Қ |  |  | Ө |  |  | Т |
| А | С |  | Р |  |  | Е |
| Л | А |  | Н |  |  | Ң |
| Д | Н |  | Е |  |  | Д |
| Ы |  |  | К |  |  | Е |
| Қ | С | Ә | У | Л | Е | У |

**ІІ жүргізуші:**

Мен зерттедім қазақтың мақалдарын,

Әр мақалда байқадым сандар барын.

Не деген дана болған ата – бабам,

Есепке жүйрігіне қайран қалдым.

Мақалды қолданамыз, мән бермейміз,

Сайрап тұрған сандарды біз көрмейміз.



Компьютердің заманы келген кезде,

Ұрпақтар сол сандарды білсе дейміз.

**І жүргізуші:**Қадірменді қонақтар! Келесі кезекте зейін мен ойланудан тұратын тілүйіртер **«Санды әткеншек»** атты тәтті ұсынылады. Командаларға сандарға байланысты мақалдар ұсынылады. Сол мақалдардың жартысы оқылады, қалған жартысын жалғастыруы қажет. Әр дұрыс жауап 1 балл. Астан алып отырыңыздар!

|  |  |
| --- | --- |
| **«Алғырлар» тобына:** | **«Қыран» тобына:** |
| **1.Жеті жұрттың тілін біл,..........**  **2.Білекті бірді жығар,.............**  **3.Екі жақсы қас болмас,.......**  **4.Досыңды үш күн сынама,.......**  **5.Жүз теңген болғанша,..........**  **6.** **Жүзден біреу шешен...........** | **1. Отыз тістен шыққан сөз, .........**  **2. Білгенің бір тоғыз, ...........**  **3. Бір кісі қазған құдықтан, ..........**  **4. Алтау ала болса ауыздағы кетеді,......**  **5. Елу жылда ел жаңа, .........**  **6. Жеті рет өлшеп, ............** |
| Жауаптары:  1. Жеті жұрттың тілін біл, жеті түрлі білім біл. 2. Білекті бірді жығар, білімді мыңды жығар.  3. Екі жақсы қас болмас, екі жаман дос болмас.  4. Досыңды үш күн сынама, үш жыл сына. 5. Жүз теңгең болғанша, жүз досың болсын. 6. Жүзден біреу шешен, мыңнан біреу көсем. | Жауаптары:  1. Отыз тістен шыққан сөз, отыз рулы елге тарар.  2. Білгенің бір тоғыз, білмейтінің тоқсан тоғыз.  3. Бір кісі қазған құдықтан, отыз кісі су ішер.  4. Алтау ала болса ауыздағы кетеді,  төртеу түгел болса төбедегі келеді.  5. Елу жылда ел жаңа, жүз жылда қазан.  6. Жеті рет өлшеп, бір рет кес. |

**ІІ жүргізуші:** Бас аспазшы ретінде мен сіздерге **«Геометриялық ассорти»** атты десертімізді ұсынамын. Сіздерге ұсынылған ассорти бөліктерінен әр команда 1 минутта тік төртбұрыш құрастыру керек:



Жеген тағамның есебін анықтау үшін бухгалтерлік мекемеге тапсырыңыздар.

**І жүргізуші:**Құрметті қонақтар**!**«Математика» - атты мейрамхананың әкімшілігі сіздерге әлі де осы мейрамханадан басқа мейрамханаларға кетіп қалмай біздің бас аспазшыларымыз ұсынған тағамдарды жақсы бағалап отырғандарыңыз үшін өз ризашылықтарын білдіреді. Осы құрметтеріңіз үшін мейрамхана әкімшілігі сый құрмет ретінде **«Мерекелік қадам шашу»** тортын ұсынады. Тортты жеуден кім шеберлік көрсетер екен, көрелік? Әр жауап 1 балл.

**ІІ жүргізуші**: Бүгінгі кеште сіздер біздің аспазшылар әзірлеген астардың дәмділігіне риза болып, барлық ұсынылған ас мәзірлерінен бас тартпадыңыздар. Сіздерге алғысымыз шексіз.

**І жүргізуші:**

Осыменен бұл қызықты тамамдасақ,

Бұл жайды айтамыз ба жаман болсақ?

Үйрендік білмегенді осы жолы,

Тағы да үйренеміз аман болсақ.

Тағы да үйренерміз аман болсақ,

Шыңымыз биік болар, білім қусақ.

Өмір деген өнермен үйлеспей ме?

Жадыратар жанымызды ән тыңдасақ.

**ІІ жүргізуші:**Құрметті мейрамхана қонақтары! Сіздердің құрметтеріңізге мейрамхана қызметкерлері әзірлеген барлық тағамнан бас тартпай, қадірлі қонақ бола білгендеріңіздің құрметіне және шынында да мейрамханада отырғандарыңызды сезіндіру үшін мектебіміздің сүйікті әншісі Нұржанов Бейбіттің орындауында жандарыңызды жадыратар бір ән ұсынамыз. Қабыл алыңыздар!

**І жүргізуші:**

Кешіміздің соңғы сәті таяп қалды,

Ал, қазір әділ- қазы сөз алады.

Кешіміздің жеңімпазын анықтап,

Мақтау қағаз, сыйлықтарын тапсырады. **Ендігі кезекті жеңімпаздарды анықтау мақсатында Бухгадтерлік мекемеде отырған есепшілерден ортаға шақырайық.**

**Қорытындылау**: Жеңімпаздарды марапаттау, сыйлықтар беру.